„ Það voru svo margir sem náðu ekki miða að það var augljóst að við þurftum að endurtaka leikinn , ” segir Stefán Ingvar . „ Mig langaði að fara norður á Akureyri með sýninguna , þannig að ég spurði Instagram fylgjendur mína hvort það væri ekki stemming fyrir því og fékk alveg rosalega mikil og jákvæð viðbrögð þannig að við ákváðum að slá til , ” bætir Vilhelm við . „ Síðan er miklu svalara að hafa þrjú venjú á plaggatinu en tvö og Frystiklefinn á Rifi er einn besti staður til landsins , þannig að við ákváðum að bæta því við , ” segir Stefán . Þeir sjá fram á að sýningin lifi eitthvað inn í næsta ár . „ Miðasala fer alveg fáránlega fljótt af stað , þannig við erum að reyna að finna okkur dagsetningar snemma á næsta ári til þess að sýna hana aftur , “ segir Vilhelm . Hópurinn undirbýr nú nýja sýningu og er frumsýning í vor . Annars er VHS hópurinn þéttbókaður næstu vikur að sögn Stefáns . „ Við erum að taka að okkur uppistand á jólahlaðborðum og öðru eins . Síðan erum að plotta aðeins um miðjan desember , “ segir Stefán , en Vilhelm þaggar niður í honum og lítur flóttalega í kringum sig : „ Við erum ekkert tilbúnir að tilkynna þetta strax ! “